Rama-rama gajah

Rama-rama gajah atau rama-rama atlas, dengan nama saintifik Attacus atlas, ialah rerama saturniid besar yang endermik dari hutan Asia. Spesiesnya diterangkan oleh Carl Linnaeus dalam Systema Naturae keluaran kesepuluhnya pada 1758. Bergantung pada terjemahan, ia turut dipanggil kupu-kupu gajah.

Rama-rama gajah salah satu lepidoptera terbesar, dengan rentang sayap berukuran lebih  dan kawasan permukaan sayap sekitar 160 cm2 (≈25 in2). Ia langsung mengatasi rentang sayap bagi Thysania agrippina dan Attacus caesar, dan kawasan permukaan sayap rerama Hercules (Coscinocera hercules). Seperti kebanyakan rerama sutera, si betina tampaknya lebih besar dan lebih berat berbanding si jantan, sedangkan si jantan ada sesungut yang lebih lebar.

Habitat 
Habitatnya kebanyakannya hutan tropika kering, hutan sekunder, dan tanah belukar merentasi Asia Selatan, Asia Timur, dan Asia Tenggara, termasuk Borneo.

Spesies ini dijumpai di luar julat tempatannya sekurang-kurangnya dua kali. Si betina dewasa dijumpai pada 2012 di Ramsbottom, England setelah ia mendarat di atas ambang tingkap, dan dianggap telah melarikan diri dari himpunan persendirian. Spesimen lain diambilkan gambar di Bellevue, Washington pada Julai 2022, sulung kali spesies ini dikesan di Amerika Syarikat.

Rujukan